Otsime oma meeskonda asjatundlikku ja pühendunud liikluskorraldusvahendite haldurit (puuduva ametniku asendaja)
Sinu peamisteks ülesanneteks on:
- intelligentsete transpordisüsteemide töö tagamine;
- automaatse liiklusjärelevalvesüsteemi haldamine;
- väikesemahuliste hangete läbiviimine;
- tööga seotud lepingute täitmise jälgimine.
Sobivalt kandidaadilt eeldame:
- soovi panustada ohutu ja toimiva liikluskeskkonna kujundamisse;
- kõrgharidust, eelistatult avaliku halduse, õiguse, teedeehituse või liiklusohutuse õppesuunal;
- iseseisvust oma tegevustes ning head koostöövõimet;
- täpsust, tähelepanelikkust ja kohusetunnet;
- kehtiva B-kategooria juhtimisõiguse olemasolu.
Kasuks tuleb:
- varasem töö- või praktikakogemus riigi- või kohaliku omavalitsuse asutuses;
- hangete läbiviimise kogemus;
- ametikoha tegevust reguleerivate valdkondlike õigusaktide tundmine.
Omalt poolt pakume Sulle väljakutseid üle-eestilises erinevaid tegevusvaldkondi koondavas riigiasutuses ning võimalust kaasa rääkida intelligentsete transpordisüsteemide arenguplaanides, mitmekülgseid arenguvõimalusi ja ametialaseid koolitusi, laialdast koostöövõimalust erinevate osapooltega, innustavaid ja asjatundlikke kaasteelisi, paindlikke töötingimusi ning inspireerivat töökeskkonda.
Teenistussuhe on tähtajaline kuni eemal oleva teenistuja ametikohale naasmiseni, teenistusse (Teelise 4, Tallinn) asumise aeg on aprillis 2018.
Kandideerimiseks saada palun CV, motivatsioonikiri ning essee teemal "Intelligentsed transpordisüsteemid - tulevik Eesti riigiteedel 2025" (kuni 2 lk A4) hiljemalt 28.03.2018 Maanteeameti personaliosakonna e-posti aadressil email@example.com või värbamisportaalide CV-Keskus, CV-Online kaudu.
Lisainfot töö kohta annab Maanteeameti piirkondliku liikluskorralduse talituse juhataja Erkki Vaheoja e-postiaadressil firstname.lastname@example.org.
Ootame oma meeskonnaga liituma sõbralikku ja kohusetundlikku kliendiinfospetsialisti (puuduva töötaja asendaja),
kelle põhiülesandeks on klientide nõustamine ja abistamine Maanteeameti e-teenuste, liiklusregistri ning üldinfoga seotud küsimustes
Klientide nõustamine ja abistamine hõlmab:
- Maanteeameti infotelefonil klientide juhendamist ja abistamist e-teenuste kasutamisel ning nõustamist liiklusregistriga seotud küsimustes ja üldinfo andmist;
- infosüsteemis JIRA kliendipöördumistele ja järelepärimistele vastamist või nende edastamist pädevale üksusele.
Oled oodatud kandideerima, kui:
- oled särav ja julge suhtleja ning pead lugu heast teeninduskultuurist;
- valdad eesti keelt ja vene keelt ning oled valmis suhtlema ka inglise keeles;
- oled aldis kliente abistama ja omad suurepärast võimet lahendusi pakkuda;
- Sul on vähemalt keskharidus;
- omad töökogemust info- või klienditeenindajana;
- oled täpne, kohusetundlik ning aus;
- omad arvutioskust tavakasutaja tasemel ja andmebaaside kasutamise oskust.
Kasuks tuleb varasem töökogemus infotelefonil ning dokumentide administreerimise oskus.
Tulevaselt kolleegilt ootame meeskonnatöötahet, väga head eneseväljendusoskust, head rutiini- ja pingetaluvust, pühendumust ja orienteeritust tulemuste saavutamisele.
Pakume võimalusi õppimiseks ja enesearenguks, sealhulgas tööalast väljaõpet, sõbralikku ja kogemustega meeskonda, vaheldusrikast ja huvitavat tööd, võimalust kaasa rääkida Eesti liikluskultuuri tuleviku kujundamisel, kaasaegseid töötingimusi ja tervist edendavat töökeskkonda ning 35-kalendripäevast puhkust.
Töökoht asub Tallinnas, aadressil Teelise 4. Teenistussuhe vormistatakse tähtajaliselt orienteeruvalt 1,5 aastaks. Kliendiinfospetsialisti töötasu on 1100 eurot kuus, katseaja jooksul on töötasu 990 eurot kuus. Tööaeg on E – R kella 8.30 kuni 17.00.
Kandideerimiseks saada palun CV koos motivatsioonikirjaga hiljemalt 01.04.2018 CV-Online personaliotsinguportaali kaudu või Maanteeameti personaliosakonna e-posti aadressil email@example.com.
Lisainfo: Maanteeameti kliendiinfo peaspetsialist Kerli Roosna telefonil 53030159 või e-posti aadressil firstname.lastname@example.org.